Den Vest-Sjællandske Avis, 1818-05-12
(Fortsat) Om denne mærkværdige Orcan af 17de Januar d. A., fortiener endnu at bekiendtgiøres følgende Efterretning som læses i Viborg Samler af 22de Februari. Ved Vesterhavets Overgang i Orkanstormen d. 15de og 16de Januar d. A., havde den største Deel af Beboerne i Agger Sogn, Refs Herred, Thisted Amt, det Uheld, at deres Jordeiendomme imellem Øster Agger og Røn-Byer bleve indtil flere Tommers Tykkelse saaledes belagt med Steen og Gruus, at nuværende Besiddere vist ikke i deres Levetid kunne vente sig nogen Græsning eller anden Nytte deraf. Vandet stod høit over Landet imellem Øster=Agger og Toft, og paa 2de Steder omtrent midtveis mellem disse Byer, har Haa vet skaaret 2de Vige giennem den smalle Landtunge udi Liimfjorden, i hvilke Huller Vandet, endnu er 2 a 3 Alen dybt. Man kan derfor paa nærværende Tid ei komme frem ad Landevein dergaaer fra Agger til Lemvig, uden at man skal tætop til Havet, paa Steder, hvor Landtungen omtrent kan være 10 Favar bred, da dette er den hele Dæmning, der adskiller Vesterhavet fra Liimfjorden. Ved bemeldte Havets Overgang gik Vandet indi Toftboernes Huse, hvorved endeel af deres Høe og Jldebrændsel bortflød, allene een Mand mistede 2 Læs Høe og 2 Læs Jldebrændsel. J hans Huus stod Vandet 1 Alen høit næsten i 24 Timer og Familien maatte i største Angest opolde sig paa Loftet, uvisse om Huset vilde blive staaende eller flyde bort. Beboerne af Toft Bye mistede i Havbaad, og 1 Fiordbaad; Beboerne af Røn Bye mistede 2de Havbaade, de dreve over til Kobberøe Bierge, under Giettrup Sogn og fandtes der knuste eller sønderslaaede. Fra Agger Kirke til Pælediget (Skiellet imellem Aalborg og Ribe Stifter) har Haa vet bortskaaret af Landet langs ned omtrent 24 Alen, og ligeledes fra Agger Kirke nør paa til Lodberg Klitte omtrent 20 a 30 Alen, dog meest udfor Sønder=Aalum. Noget norden for Nørre Aalum, hvor Havet ogsaa har skaaret endeel af Bierget bort, er derved komne 2de store Træerødder, tilsyne, hvilket er et nyt Beviis for, at der i ældre Tider har været Skov paa Aalum Bakker. Den Skade, Agger Sogns Beboere have lidt ved bemeldte Oversvømmelse paa deres Eiendomme, kan neppe taxeres, da saa af dem herefter, af Mangel paa Høe, ville være i Stand til at holde Køer, og Følgerne blive saaledes følelige for disse fattige Mennesker i en lang Række af Aar. – Jfølge de nærmere Beretninger fra Preussen har den anrettet følgende Skade. J det Kønigsbergske Departement ere 119 offentlige Bygninger, 6366 Forhuse, 11099 Udhuse, 136 Kroer, 49 Smedeværksteder, 2 Møller, indstyrtede eller svært beskadigede, 2013 Stykker stort og 1900 Stykker smaat Qvæg ere dræbte, 34928 Skpr. Korn af alle Slags, 34759 Pund Høe, 15092 Knipper Halm ere ødelagte, hvilket Tab bliver overhovedet anslaget til 2 Millioner 718062 Rdlr. Beskadigelserne i Skovene ere henimod 4 Millioner 210,892 Rdlr., dog uden Afdrag af Veedets Værdie som det indeholder. – J det Gumbieiske Regierings-Departement er gandske indstyrter 1 Kirke, 480 Forhuse, 5528 Udhuse, 100 Møller. Stærk beskadigede ere: 11 Kirker, 4198 Forhuse, 7676 Udhuse, 77 Møller. Af Qvæg ere dræbte: 226 Heste, 1505 Stykker, Hornqvæg, 962 Faar, 110 Sviin. Af alle Slags Korn ere ødelagt: 16079 Skiepper, henimod 60230 Pund Høe og 11644 Knipper Halm. Den hele Skade som er stiftet, beløber sig efter en løselig Vurdering til 1 Million 706,739 Rdlr.; og Skaden i Privatskovene til 1 Million 470, 153 Rdlr.